CELEX: 32001D0510
Language: el
Date: 2001-06-25 00:00:00
Title: 2001/510/ΕΚ: Απόφαση του Συμβουλίου, της 25ης Ιουνίου 2001, για την περάτωση των διαβουλεύσεων που διεξάγονται με την Ακτή Ελεφαντοστού βάσει του άρθρου 96 της συμφωνίας εταιρικής σχέσης ΑΚΕ-ΕΚ

Avis juridique important

|

32001D0510

2001/510/ΕΚ: Απόφαση του Συμβουλίου, της 25ης Ιουνίου 2001, για την περάτωση των διαβουλεύσεων που διεξάγονται με την Ακτή Ελεφαντοστού βάσει του άρθρου 96 της συμφωνίας εταιρικής σχέσης ΑΚΕ-ΕΚ  

Επίσημη Εφημερίδα αριθ. L 183 της 06/07/2001 σ. 0038 - 0041

Απόφαση του Συμβουλίουτης 25ης Ιουνίου 2001για την περάτωση των διαβουλεύσεων που διεξάγονται με την Ακτή Ελεφαντοστού βάσει του άρθρου 96 της συμφωνίας εταιρικής σχέσης ΑΚΕ-ΕΚ(2001/510/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τη συμφωνία εταιρικής σχέσης ΑΚΕ-ΕΚ που υπογράφηκε, στο Κοτονού (Μπενίν), στις 23 Ιουνίου 2000, όπως τέθηκε ήδη σε πρόωρη εφαρμογή με την απόφαση αριθ. 1/2000 του Συμβουλίου, των Υπουργών ΑΚΕ-ΕΚ(1),την εσωτερική συμφωνία σχετικά με τα μέτρα που πρέπει να ληφθούν και τις διαδικασίες που πρέπει να ακολουθηθούν για την εφαρμογή της συμφωνίας εταιρικής σχέσης ΑΚΕ-ΕΚ, όπως τέθηκε σε προσωρινή εφαρμογή με απόφαση των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου, της 18ης Σεπτεμβρίου 2000(2), και ιδίως το άρθρο 3,την πρόταση της Επιτροπής,Εκτιμώντας τα ακόλουθα:(1) Τα βασικά στοιχεία της συμφωνίας εταιρικής σχέσης ΑΚΕ-ΕΚ που αναφέρονται στο άρθρο 9 παραβιάσθηκαν, λόγω της έλλειψης ανοίγματος των προεδρικών και βουλευτικών εκλογών που έγιναν, αντίστοιχα, τον Οκτώβριο και τον Δεκέμβριο 2000, και των βιαιοτήτων κατά των αμάχων, καθ' όλη την περίοδο της μετάβασης προς τη δημοκρατία. Επιπλέον, οι δεσμεύσεις που παρείχαν οι αρχές της Ακτής Ελεφαντοστού στο πλαίσιο των διαβουλεύσεων που διεξήχθησαν βάσει του άρθρου 366 α της συμφωνίας για την τροποποίηση της τέταρτης σύμβασης ΑΚΕ-ΕΚ Λομέ, που υπογράφηκε στο Μαυρίκιο στις 4 Νοεμβρίου 1995(3), μεταξύ Ιανουαρίου και Ιουνίου 2000, δεν τηρήθηκαν.(2) Σύμφωνα με το άρθρο 96 της συμφωνίας εταιρικής σχέσης ΑΚΕ-ΕΚ έγιναν διαβουλεύσεις στις 15 Φεβρουαρίου 2001 με την Ακτή Ελεφαντοστού, κατά την οποία οι αρχές της Ακτής Ελεφαντοστού ανέλαβαν ειδικές δεσμεύσεις προκειμένου να θεραπεύσουν τα προβλήματα που εξέθεσε η Ευρωπαϊκή Ένωση.(3) Μεταξύ της Ευρωπαϊκής Ένωσης και της κυβέρνησης της Ακτής Ελεφαντοστού, διεξήχθη έκτοτε εμπεριστατωμένος διάλογος και ελήφθησαν ορισμένα έμπρακτα μέτρα για να υλοποιηθούν οι παραπάνω δεσμεύσεις. Παρόλα αυτά, μέχρι στιγμής, ορισμένα μέτρα δεν έχουν ακόμα καταλλήλως εφαρμοστεί στην πράξη,ΑΠΟΦΑΣΙΖΕΙ:Άρθρο 1Περατώνονται οι διαβουλεύσεις με την Ακτή Ελεφαντοστού σύμφωνα με το άρθρο 96 της συμφωνίας εταιρικής σχέσης ΑΚΕ-ΕΚ.Άρθρο 2Τα μέτρα που προσδιορίζονται στο συνημμένο σχέδιο επιστολής εγκρίνονται ως κατάλληλα μέτρα, κατά την έννοια του άρθρου 96 παράγραφος 2 στοιχείο γ) της συμφωνίας εταιρικής σχέσης ΑΚΕ-ΕΚ.Άρθρο 3Η παρούσα απόφαση παράγει αποτελέσματα από την ημερομηνία της έκδοσής της και παύει να ισχύει στις 30 Ιουνίου 2002.Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Λουξεμβούργο, 25 Ιουνίου 2001.Για το ΣυμβούλιοΟ ΠρόεδροςA. Lindh(1) ΕΕ L 317 της 15.12.2000, σ. 1.(2) ΕΕ L 317 της 15.12.2000, σ. 375.(3) ΕΕ L 156 της 29.5.1998, σ. 1.ΠΑΡΑΡΤΗΜΑΣΧΕΔΙΟ ΕΠΙΣΤΟΛΗΣ ΠΡΟΣ ΤΟΝ ΠΡΩΘΥΠΟΥΡΓΟ ΚΑΙ ΤΟΝ ΥΠΟΥΡΓΟ ΣΧΕΔΙΑΣΜΟΥ ΤΗΣ ΑΝΑΠΤΥΞΗΣΒρυξέλλες, ...Προς την ΑΕ τον κ. Pascal AFFI N'GUESSANΠρωθυπουργό και υπουργό Σχεδιασμού και ΑνάπτυξηςΑμπιτζάν Ακτή Ελεφαντοστού Αγαπητέ κύριε πρωθυπουργέ,Η Ευρωπαϊκή Ένωση αποδίδει μεγάλη σημασία στις διατάξεις του άρθρου 9 της συμφωνίας του Κοτονού. Ο σεβασμός των δικαιωμάτων του ανθρώπου, των δημοκρατικών αρχών και του κράτους δικαίου, στα οποία βασίζεται η εταιρική σχέση ΑΚΕ-ΕΕ, αποτελούν σημαντικά στοιχεία της εν λόγω συμφωνίας και, κατά συνέπεια, τη βάση των σχέσεών μας.Με αυτό το πνεύμα, η Ευρωπαϊκή Ένωση παρακολούθησε από κοντά τη μετάβαση προς τη δημοκρατία στην Ακτή Ελεφαντοστού, συναρτήσει και των δεσμεύσεων που ανέλαβαν οι αρχές της Ακτής Ελεφαντοστού στο πλαίσιο των διαβουλεύσεων του Φεβρουαρίου 2000, που διεξήχθησαν δυνάμει του άρθρου 366 α της σύμβασης Λομέ IVα. Από την άποψη αυτή, επισημαίνουμε με έντονη ανησυχία την έλλειψη ανοίγματος των προεδρικών και βουλευτικών εκλογών του Οκτωβρίου και του Δεκεμβρίου 2000, αλλά και τα βίαια γεγονότα που χαρακτήρισαν αυτή την περίοδο.Σ' αυτό το πλαίσιο, το Συμβούλιο της Ευρωπαϊκής Ένωσης αποφάσισε, στις 22 Ιανουαρίου 2001, να καλέσει την Ακτή Ελεφαντοστού να αρχίσει διαβουλεύσεις για να εξετάσει με εμπεριστατωμένο τρόπο την κατάσταση και τους τρόπους θεραπείας της.Οι εν λόγω διαβουλεύσεις έγιναν στις Βρυξέλλες στις 15 Φεβρουαρίου 2001. Προσεγγίσθηκαν πολλά βασικά θέματα, και μπορέσατε να παρουσιάσετε την άποψη των αρχών της Ακτής Ελεφαντοστού και τον τρόπο που αναλύουν την κατάσταση. Η Ευρωπαϊκή Ένωση σημείωσε ότι αναλαμβάνετε τη δέσμευση:- να εξασφαλίσετε το άνοιγμα του πολιτικού συστήματος σε όλο το φάσμα των απόψεων, εγγυώμενοι ιδιαίτερα το άνοιγμα των τοπικών εκλογών σε όλα τα πολιτικά κόμματα και φροντίζοντας για την ανεξαρτησία και την ουδετερότητα των δικαστικών αρχών,- να καταστήσετε την "επιτροπή εθνικής συμφιλίωσης" μιαν ενεργό και αποτελεσματική δομή που θα χειρίζεται τα πρόσφατα διακοινοτικά προβλήματα της χώρας, διαθέτουσα τα αναγκαία μέσα λειτουργίας και τις συστάσεις της οποίας θα ακολουθεί συστηματικά η κυβέρνηση,- κατά προτεραιότητα να διερευνήσετε πλήρως, με διαφανείς διαδικασίες, τις βιαιοπραγίες που διαπράχθηκαν κατά τη διάρκεια της μεταβατικής περιόδου, ακόμη και εκείνων που έγιναν υπό το στρατιωτικό καθεστώς,- να εγγυηθείτε την ουδετερότητα των ενόπλων δυνάμεων και το σεβασμό τους προς τα δικαιώματα του ανθρώπου,- να εγγυηθείτε την ανεξαρτησία και την ουδετερότητα της δικαιοσύνης, κυρίως στις πράξεις διορισμού των κυριότερων δικαστικών αρχών,- να εγγυηθείτε την ελευθερία έκφρασης, και ιδίως την ελευθερία του τύπου,- να καταδικάσετε δημόσια τις εκδηλώσεις ξενοφοβίας και να αναπροσαρμόσετε τις διοικητικές διαδικασίες σε θέματα υπηκοότητας και διαμονής, για να βελτιωθεί η θέση των αλλοδαπών που διαμένουν στην Ακτή Ελεφαντοστού,- να ξαναρχίσετε τον διάλογο με όλα τα πολιτικά κόμματα.Συμφωνήθηκε επίσης ότι θα διεξαχθεί εμπεριστατωμένος διάλογος στο Αμπιτζάν σχετικά με τα διάφορα αυτά θέματα, επί περίοδο τριών μηνών, και ότι θα εξετασθεί η κατάσταση στο τέλος αυτής της περιόδου.Αυτός ο εμπεριστατωμένος και τακτικός διάλογος στο Αμπιτζάν έχει τώρα ολοκληρωθεί. Εστιάστηκε σε μια σειρά μέτρων τα οποία προτείνατε εσείς οι ίδιοι ότι θα πρέπει να εφαρμοστούν για την πραγματοποίηση των δεσμεύσεων τις οποίες παρείχατε.Από αυτό τον διάλογο προκύπτει σαφώς ότι, συνολικά, άρχισε μια διαδικασία πολιτικού ανοίγματος σε όλο το φάσμα των απόψεων και σε όλες τις Κοινότητες. Οι αρχές της Ακτής Ελεφαντοστού ανέλαβαν σημαντικές πρωτοβουλίες. Ιδιαίτερα, θα αναφέρουμε με ικανοποίηση:- τη διεξαγωγή τοπικών εκλογών ανοικτών σε όλα τα πολιτικά κόμματα και στις οποίες συμμετείχαν,- την έναρξη διαλόγου με όλα τα πολιτικά κόμματα,- την έναρξη εθνικής συζήτησης για την εθνική συμφιλίωση, καθώς και τη διάθεση στην εθνική επιτροπή συμφιλίωσης πόρων για τη λειτουργία της· ένα εθνικό φόρουμ συμφιλίωσης προγραμματίζεται για τα μέσα Ιουλίου του 2001,- την έναρξη δικαστικών διαδικασιών για ορισμένες μείζονος σημασίας παραβιάσεις δικαιωμάτων του ανθρώπου, που συνόδευσαν την προεδρική εκλογή (Οκτώβριος 2000), και σχετικά με τους αυθαιρέτως συλληφθέντες κατόπιν των βουλευτικών εκλογών του Δεκεμβρίου του 2000,- τη δημιουργία και την έναρξη των δραστηριοτήτων της εθνικής υπηρεσίας ταυτοποίησης,- την αισθητή μείωση του αριθμού των παράνομων μόνιμων οδοφραγμάτων της αστυνομίας,- την ελεύθερη πρόσβαση όλων των πολιτικών κομμάτων στα κρατικά μέσα ενημέρωσης.Οι πρωτοβουλίες αυτές είναι σαφείς ενδείξεις ότι τροχοδρομήθηκε διαδικασία που αναμένεται ότι θα αποκαταστήσει την πολιτική και κοινωνική σταθερότητα της χώρας. Παρόλα αυτά, τα ακόλουθα θέματα προκαλούν ακόμη ανησυχία και απαιτούν συστηματική εγρήγορση:- αναμένονται ακόμη πρωτοβουλίες, και ιδιαίτερα από το εθνικό φόρουμ, για την προώθηση της εθνικής συμφιλίωσης,- απαιτείται η διατήρηση του διαλόγου στον οποίο συμμετέχουν όλα τα πολιτικά κόμματα,- αναμένεται ακόμη ο διορισμός των δικαστών στα ανώτατα δικαστήρια της Ακτής Ελεφαντοστού, με εφαρμογή των αρχών της ανεξαρτησίας και της ουδετερότητας,- είναι επιβεβλημένο να αρχίσουν ή/και να επιταχυνθούν κατά τρόπο συστηματικό, οι έρευνες και δικαστικές διαδικασίες για τα βίαια γεγονότα που έλαβαν χώρα κατά το 2000 και συνόδευσαν ιδίως το εκλογικό αποτέλεσμα του Οκτωβρίου και του Δεκεμβρίου του 2000, και να ληφθούν σ'αυτές υπόψη οι συστάσεις που διατυπώνονται στις εκθέσεις των διεθνών ερευνών, όπως, μεταξύ άλλων, η έρευνα του ΟΗΕ, που διενεργήθηκε με τη βοήθεια της κυβέρνησης της Ακτής Ελεφαντοστού,- η ανειλημμένη δέσμευση για δημόσια καταδίκη των εκδηλώσεων ξενοφοβίας και για αναπροσαρμογή των διοικητικών διαδικασιών στα θέματα υπηκοότητας και διαμονής, προκειμένου να βελτιωθεί η θέση των αλλοδαπών που διαμένουν στην Ακτή Ελεφαντοστού, καθώς και η σχετική δέσμευση που ανέλαβε δημόσια ο πρόεδρος Gbagbo, χρειάζονται ακόμη να πλαισιωθούν με πρόσθετα έμπρακτα μέτρα και να εδραιωθούν με επίσημη πολιτική δήλωση, ιδιαίτερα όσον αφορά την έλλειψη ανοχής έναντι ξενοφοβικών πράξεων και τις νέες διοικητικές διαδικασίες.Στις 15 Φεβρουαρίου ανελήφθησαν δεσμεύσεις για να υπάρξει αυξημένη πολιτική σταθερότητα, ιδιαίτερα με άνοιγμα της πολιτικής διαδικασίας σε όλο το φάσμα απόψεων και σε όλες τις κοινότητες κατοίκων. Από ορισμένες απόψεις, η διαδικασία αυτή φαίνεται ότι έχει αρχίσει, εναπομένει όμως ακόμη να ληφθούν έμπρακτα μέτρα προκειμένου να καταστεί αυτή αναπόσπαστο τμήμα του πολιτικού, οικονομικού και κοινωνικού βίου της Ακτής Ελεφαντοστού.Κατόπιν όλων αυτών των δεσμεύσεων, και με δεδομένη τη νυν εκτίμηση σχετικά με την υλοποίησή τους, το Συμβούλιο της Ευρωπαϊκής Ένωσης είναι έτοιμο να περατώσει τις, βάσει του άρθρου 96 της συμφωνίας εταιρικής σχέσης ΑΚΕ-ΕΚ, διαβουλεύσεις. Δεδομένου ότι έχουν ήδη ληφθεί σημαντικά μέτρα, έστω και αν ορισμένα πρέπει ακόμη να εφαρμοστούν, το Συμβούλιο έχει αποφασίσει να επαναλάβει βαθμιαίατη συνεργασία, εγκρίνοντας, ως κατάλληλα, κατά την έννοια του άρθρου 96 παράγραφος 2 στοιχείο γ) της συμφωνίας εταιρικής σχέσης ΑΚΕ-ΕΚ, τα ακόλουθα μέτρα:i) με την περάτωση των διαβουλεύσεων, η συνεργασία θα μπορέσει να ξαναρχίσει. Οι πρώτες εκταμιεύσεις θα επικεντρωθούν στους κοινωνικούς τομείς, στη θεσμική στήριξη και τον ιδιωτικό τομέα. Θα μπορέσει να μελετηθεί η στήριξη στα μέτρα που εφαρμόζουν οι αρχές σε εκπλήρωση των δεσμεύσεων που έχουν αναλάβει. Θα σας διαβιβασθεί η κοινοποίηση της χορήγησης των πόρων στο πλαίσιο του ένατου ΕΤΑ, και θα αρχίσουν οι προπαρασκευαστικές εργασίες για τη χρησιμοποίηση των πόρων που καλύπτονται από τις αποφάσεις της Επιτροπής της 24ης Ιουλίου και 27ης Δεκεμβρίου 2000 σχετικά με τις μεταφορές Stabex για τα έτη εφαρμογής 1998 και 1999,ii) η κατάσταση θα επανεξεταστεί τον Σεπτέμβριο του 2001. Άπαξ και διαπιστωθεί νέα ουσιαστική πρόοδος στην υλοποίηση των δεσμεύσεων, σε σχέση με τα ήδη επιτευχθέντα αποτελέσματα, η βοήθεια θα επεκταθεί προοδευτικά και θα μπορέσουν να ληφθούν νέα μέτρα στο πλαίσιο του Stabex 1999,iii) ύστερα από νέα επανεξέταση της κατάστασης, τον Ιανουάριο του 2002, που θα απεδείκνυε την υλοποίηση των δεσμεύσεων, θα επαναληφθεί η πλήρης συνεργασία. Αυτό θα συνεπάγεται, μεταξύ άλλων, μια συμφωνία για τη στρατηγική συνεργασίας στο πλαίσιο του ένατου ΕΤΑ, καθώς και για μια διευκόλυνση διαρθρωτικής προσαρμογής σε σχέση με ένα στρατηγικό πρόγραμμα μείωσης της φτώχειας (PRSP).Θα μπορούσε να διατεθεί συνολικό ποσόν μέχρι 400 εκατομμύρια ευρώ από κεφάλαια του ΕΤΑ για τα προσεχή τρία ή τέσσερα έτη.Η πρόοδος που πραγματοποιήθηκε στη βελτίωση των συστημάτων δημόσιας διαχείρισης, ιδιαίτερα σύμφωνα με το μνημόνιο συμφωνίας που υπεγράφη με την Ακτή Ελεφαντοστού στις 7 Σεπτεμβρίου 1999, πρέπει να συμβαδίζει με την εφαρμογή της πολιτικής συνεργασίας.Η Ευρωπαϊκή Ένωση θα εξακολουθήσει να παρακολουθεί από κοντά την κατάσταση και να εποπτεύει την πρόοδο της πορείας της διαδικασίας εθνικής συμφιλίωσης. Εκφράζουμε την διακαή επιθυμία να συνεχιστεί ένας ενισχυμένος και εμπεριστατωμένος διάλογος με τις αρχές της Ακτής Ελεφαντοστού.Με εξαιρετική εκτίμηση,Για την Επιτροπή...Για το Συμβούλιο...